આવી બાબતમાં ટ્વિંકલ પણ ભાગ્યે જ શાંત રહે છે. તેણે તુરંત આ મામલે ટ્રોલર્સને જવાબ આપતાં અન્ય એક પોસ્ટ કરી હતી અને તેમાં લખ્યું હતું કે, ખૂબ સરળતાથી ક્રોધિત થઇ જતા લોકો માટે - મારો પગ સ્ટૂલ પર છે, પુસ્તક પર નહીં, કારણ કે હું નહોતી ઇચ્છતી કે પુસ્તકના કવર પર ધૂળ લાગે. આ સિવાય મને પુસ્તકો પર બેસવાનો, પુસ્તકો સાથે લઇને સુવાનો કે રેગ્યુલર વાંચવા માટે બાથરૂમમાં પુસ્તકોનો ઢગલો કરવામાં પણ કોઇ વાંધો નથી. પુસ્તકની પૂજા કરવાથી બુદ્ધિના દેવતા તમારા પર પ્રસન્ન નહીં થાય, વાંચવાથી થશે. આ બૂક વોર્મ તરફથી સૌને પ્રેમસહિત.